एसपी ने कहा कि सूचना मिल रही थी कि गिरिडीह व धनबाद के सीमावर्ती इलाके खुखरा, मनियाडीह एवं पारसनाथ के तराई वाले इलाके में भाकपा माओवादी के शीर्ष नेताओं के निर्देश पर नये कैडरों की भर्ती चल रही है। इसके लिए माओवादियों ने नारी मुक्ति संघ एवं झारखंड एवेन जैसे अपने अग्र संगठन के सदस्यों को सक्रिय रखा है। भाकपा माओवादी के इन अग्र संगठनों के लोग सांस्कृतिक कार्यक्रम व अन्य तरीके से ग्रामीणों को सरकार के खिलाफ खड़ा करने के प्रयास में जुटे थे।